Document ID: 32009R1096

32009R1096
L 301/3
SLUŽBENI LIST EUROPSKE UNIJE
16.11.2009.
UREDBA KOMISIJE (EZ) br. 1096/2009
od 16. studenoga 2009.
o odobrenju enzimskog pripravka endo-1,4-beta-ksilanaze dobivenog od Aspergillus niger (CBS 109.713), kao dodatka hrani za piliće za tov i o odobrenju novog korištenja tog pripravka kao dodatka hrani za patke (nositelj odobrenja BASF SE) i o izmjeni Uredbe (EZ) br. 1458/2005
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
budući da:
(1)
Uredba (EZ) br. 1831/2003 propisuje odobravanje dodataka hrani za životinje te osnovu i postupke za izdavanje takvog odobrenja. Člankom 10. te Uredbe predviđena je ponovna procjena dodataka hrani za životinje odobrenih u skladu s Direktivom Vijeća 70/524/EEZ (2).
(2)
Uredbom Komisije (EZ) br. 1458/2005 (3) privremeno je odobren, u skladu s Direktivom 70/524/EEZ enzimski pripravak endo-1,4-beta-ksilanaze dobiven od Aspergillus niger (CBS 109.713), kao dodatak hrani za tov pilića. Taj dodatak je zatim upisan u Registar Zajednice dodataka hrani za životinje kao postojeći proizvod, u skladu s člankom 10. stavkom 1. Uredbe (EZ) br. 1831/2003.
(3)
U skladu s člankom 10. stavkom 2. Uredbe (EZ) br. 1831/2003 i u vezi s člankom 7. te Uredbe podnesen je zahtjev za ponovnu procjenu tog dodatka hrani za životinje i, u skladu s člankom 7. te Uredbe za novo korištenje za patke, zahtijevajući svrstavanje tog dodatka u kategoriju dodataka hrani za životinje „Zootehnički dodaci”. Zahtjevu su priloženi detalji i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
(4)
Korištenje tog pripravka bilo je odobreno na deset godina Uredbom Komisije (EZ) br. 1380/2007 (4) za purane za tov.
(5)
Iz mišljenja Europske agencije za sigurnost hrane (Agencija) od 17. lipnja 2009. (5) proizlazi da enzimski pripravak endo-1,4-beta-ksilanaze dobiven od Aspergillus niger (CBS 109.713) nema nepovoljan učinak na zdravlje životinja, zdravlje ljudi ili na okoliš. Agencija je zaključila da je korištenje tog pripravka sigurno za piliće za tov i patke i da može značajno poboljšati prirast težine i/ili omjer hrane za životinje i prirasta. Agencija ne smatra da postoji potreba za posebnim zahtjevima za monitoring nakon stavljanja na tržište. Također je potvrdila izvješće o analitičkoj metodi dodatka hrani za životinje koje je dostavio Referentni laboratorij Zajednice, osnovan Uredbom (EZ) br. 1831/2003.
(6)
Procjena tog pripravka pokazuje da su zadovoljeni uvjeti za odobrenje predviđeni člankom 5. Uredbe (EZ) br. 1831/2003. U skladu s time, potrebno je odobriti korištenje tog pripravka kako je definirano u Prilogu ovoj Uredbi.
(7)
Kao posljedica izdavanja novog odobrenja u skladu s Uredbom(EZ) br. 1831/2003, potrebno je brisati odredbe koje se odnose na taj pripravak u Uredbi (EZ) br. 1458/2005.
(8)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”odobrava se kao dodatak hrani za životinje pod uvjetima utvrđenima u tom Prilogu.
Članak 2.
U Prilogu II. Uredbi (EZ) br. 1458/2005, red koji se odnosi na enzim br. 62, endo-1,4-beta-ksinalaza, EC 3.2.1.8, briše se.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. studenoga 2009.

Labels: 0
17
6